Partíu Carlista (1970)

Partíu Carlista  Partíu políticu Partíu Carlista Añu fundación 1970 - 1977 (llegalizáu) Ideoloxía Socialismu autoxestionariu Ideoloxía respeuto al Estáu español Confederalista Ámbitu España  Secretariu Xeneral Federal J. M. Aragón Samanes Web del partíu www.partidocarlista.com

El Partíu Carlista (PC) ye un partíu políticu, qu'afirma caltener la continuidá histórica de la organización política del llexitimismu español dende 1833. Nos nomaos Congresos del Pueblu Carlista, desendolcaos n'Arbonne (Francia), ente los años 1970 y 1972, una parte del carlismu consolidó un fondu procesu d'anovación ideolóxica, política ya organizativa. Concretamente nel congresu de 1971 foi abandonada la denominación de "Comunión Tradicionalista" y camudada pola que consideraben orixinal de la organización: Partíu Carlista. 

Dende entós tien una llinia política d'esquierda tresformadora, socialista autoxestionaria y con-federalista. Entama añalmente los actos de Montejurra. El Partíu Carlista mantién una cadarma federal cola posibilidá de que se formen partíos carlistes soberanos nes nacionalidaes, asociaos al Partíu Carlista a nivel estatal, asina existe'l Partíu Carlista de Euskal Herria, Partíu Carlista de Cataluña, etc. La mocedá de los distintos partíos y agrupaciones carlistes xúntase nes denomaes Xuventúes Carlistes.

El secretariu xeneral del partíu ye Jesús María Aragón dende'l congresu federal de 2009. La so publicación oficial ye la revista El Federal (dende 1999, enantes yera'l boletín IM).

 Enlliaces esternos
Web del Partíu Carlista


Categoría:Wikipedia:Artículos ensin plantía llistaref